Blaze7451/Wiki-th-20250601 huggingface dataset:
สโมสรฟุตบอลแอเบอร์ดีน

สโมสรฟุตบอลแอเบอร์ดีน (Aberdeen Football Club) เป็นสโมสรฟุตบอลอาชีพของสกอตแลนด์ที่ตั้งอยู่ในแอเบอร์ดีน แข่งขันในสกอตติชพรีเมียร์ชิปและไม่เคยตกชั้นจากลีกสูงสุดของระบบลีกฟุตบอลของสกอตแลนด์เลยตั้งแต่ได้รับเลือกให้ขึ้นสู่ลีกสูงสุดในปี ค.ศ. 1905 แอเบอร์ดีนคว้าแชมป์สกอตติชลีก 4 สมัย สกอตติชคัพ 7 สมัย และสกอตติชลีกคัพ 6 สมัย ยังเป็นสโมสรเดียวในสกอตแลนด์ที่คว้าถ้วยรางวัลสโมสรฟุตบอลยุโรป 2 ถ้วย คือ ยูโรเปียนคัพวินเนอร์สคัพ และยูโรเปียนซูเปอร์คัพ ในปี ค.ศ. 1983
สโมสรฟุตบอลแอเบอร์ดีนก่อตั้งขึ้นในปี ค.ศ. 1903 จากการรวมตัวกันของ 3 สโมสรจากแอเบอร์ดีน สโมสรคว้าถ้วยรางวัลใหญ่ของสกอตแลนด์ภายใต้ผู้จัดการทีม เดฟ ฮัลลิเดย์ ต่อมาในคริสต์ทศวรรษที่ 1980 ภายใต้การคุมทีมของเซอร์อเล็กซ์ เฟอร์กูสัน ได้คว้าแชมป์ลีก 3 สมัย สกอตติชคัพ 4 สมัย และสกอตติชลีกคัพ 1 สมัย ควบคู่ไปกับถ้วยรางวัลสโมสรฟุตบอลยุโรป 2 ถ้วย แอเบอร์ดีนเป็นสโมสรสุดท้ายที่ไม่ใช่ เรนเจอส์ และ เซลติก ที่คว้าแชมป์ลีกในฤดูกาล 1984-85 และยังเป็นสโมสรสุดท้ายในสกอตแลนด์ที่คว้าแชมป์สโมสรฟุตบอลยุโรป สโมสรประสบความสำเร็จน้อยลงตั้งแต่สิ้นสุดยุคทอง การรอคอย 19 ปีสำหรับถ้วยรางวัลสำคัญจบลงด้วยการคว้าแชมป์สกอตติชลีกคัพ 2013-14 ตามมาด้วยรองแชมป์ลีกตามหลังเซลติกในทศวรรษ 2010
แอเบอร์ดีนเล่นที่ Pittodrie Stadium ตั้งแต่เริ่มก่อตั้งสโมสร ปัจจุบันสนามมีความจุ 20,866 ที่นั่งและเป็นสนามฟุตบอลที่มีที่นั่งทั้งหมดและมีหลังคาคลุมทั้งหมดแห่งแรกในสหราชอาณาจักร พิทโทดรียังเป็นสนามฟุตบอลแห่งแรกที่มีพื้นที่ทางเทคนิค ซึ่งคิดค้นโดยผู้เล่นและโค้ชดอนัลด์ โคลแมน

**อ้างอิง**
หมวดหมู่:สโมสรฟุตบอลในประเทศสกอตแลนด์
อ
ความสัมพันธ์ไทย–ปาเลสไตน์

ความสัมพันธ์ไทย–ปาเลสไตน์ ได้รับการสถาปนาขึ้นเมื่อราชอาณาจักรไทยให้การรับรองรัฐปาเลสไตน์เป็นรัฐอธิปไตยในวันที่ 18 มกราคม ค.ศ. 2012 ไทยมีสถานทูตในอัมมานที่มีเขตอาณาครอบคลุมปาเลสไตน์ ส่วนปาเลสไตน์มีสถานทูตในกัวลาลัมเปอร์ที่มีเขตอาณาครอบคลุมไทย ทั้งสองประเทศเป็นสมาชิกขบวนการไม่ฝักใฝ่ฝ่ายใด
ใน ค.ศ. 2016 ประธานาธิบดีมะห์มูด อับบาส เดินทางมายังประเทศไทยและพบปะกับนายกรัฐมนตรีประยุทธ์ จันทร์โอชา

**ดูเพิ่ม**
 ความสัมพันธ์อิสราเอล–ไทย

**อ้างอิง**

ปาเลสไตน์
ไทย
อาลิกซ์ เดอ ลานัว

เคาน์เตสอาลิกซ์ เดอ ลานัว (Alix de Lannoy) เกิดเมื่อวันที่ 20 กันยายน 2484 ณ  เลอเฟิน จังหวัดเฟลมิชบราบันต์ แคว้นเฟลมิช ประเทศเบลเยียม เป็นธิดาใน ฮาโรล์ด มารี เดลลา ไฟลเลอ เดอ เลแฟร์แกม กับ มาเดอลีน มารี เดอ โบรเวน เดอ เบอร์เกร็ก ด้านชีวิตส่วนตัว เธอสมรสกับ ฟีลิป เดอ ลานัว เมื่อปี 2508 มีพระบุตรดังนี้
#เคานต์เฌออ็อง เดอ ลานัว
#เคานต์คริสตีย็อง เดอ ลานัว
#นาตาลี แฮมิลตัน
#เคาน์เตสกาแอล เดอ ลานัว
#เคานต์อาโมรี เดอ ลานัว
#เคานต์ออลีวีเย เดอ ลานัว
#บารอเนสอีซาแบล เดอ เลอ กูร์
#เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก
เคาน์เตสอาลิกซ์ เดอ ลานัว เสียชีวิตเมื่อวันที่ 26 สิงหาคม 2555 สิริอายุได้ 71 ปี โดยในการนี้ เจ้าชายกีโยม แกรนด์ดยุกรัชทายาทแห่งลักเซมเบิร์ก และ เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก ได้แสดงความเสียพระทัยอย่างสุดซึ้ง ต่อการจากไปของเคาน์เตสอาลิกซ์ โดยในงานศพของเธอนั้น มีสมาชิกพระราชวงศ์เบลเยียมและลักเซมเบิร์ก เข้าร่วม

**อ้างอิง**
Enache, Nicolas. La Descendance de Marie-Therese de Habsburg. ICC, Paris, 1996. pp. 668, 681. French. ISBN 2-908003-04-X
*"Alix della Faille de Leverghem".
*"Stéphanie, Grande-Duchesse Héritière de Luxembourg".
*Luxembourg Royals pay respects at funeral for Countess Alix de Lannoy http://www.wort.lu/en/view/luxembourg-royals-pay-respects-at-funeral-for-countess-alix-de-lannoy-5040e98ce4b095ae929e508e date=2013-05-16 
2555
หมวดหมู่:ชาวเบลเยียม
หมวดหมู่:เสียชีวิตจากโรคหลอดเลือดสมอง
คุตจัง

คุตจัง (Kutchan-chō) เป็นเมืองที่ตั้งอยู่ในกิ่งจังหวัดชิริเบชิ จังหวัดฮกไกโด ประเทศญี่ปุ่น คุตจังตั้งอยู่ทางทิศเหนือของภูเขาไฟโยเต และอยู่ห่างจากนครซัปโปโระไปทางตะวันตกประมาณ 50 กิโลเมตร เมืองคุตจังเป็นที่ตั้งของสำนักงานกิ่งจังหวัดชิริเบชิ
เมืองคุตจังมีขนาดพื้นที่ทั้งสิ้น km2 มีจำนวนประชากร ณ วันที่ 28 กุมภาพันธ์ ค.ศ. 2023 ประมาณ 15,680 คน และมีความหนาแน่นของประชากร 60 คนต่อตารางกิโลเมตร
ในด้านการเกษตร คุตจังเป็นที่รู้จักในฐานะพื้นที่ผลิตมันฝรั่ง นอกจากนี้ ยังมีอุตสาหกรรมการท่องเที่ยวทางธรรมชาติที่กำลังเฟื่องฟู โดยตั้งแต่คริสต์ทศวรรษ 2000 เป็นต้นมา มีนักท่องเที่ยวจำนวนมากจากนอกประเทศญี่ปุ่นเดินทางมาเพื่อเล่นสกีที่นี่ เมืองคุตจัง รวมทั้งเมืองนิเซโกะและเมืองรังโกชิที่ตั้งอยู่ทางทิศตะวันตก ประกอบกันเป็น "พื้นที่ท่องเที่ยวนิเซโกะ"

**อ้างอิง**

**แหล่งข้อมูลอื่น**
 คุตจัง-  ja
หมวดหมู่:เมืองในจังหวัดฮกไกโด
หมวดหมู่:กิ่งจังหวัดชิริเบชิ
ฟุตบอลโลกเยาวชนอายุไม่เกิน 20 ปี 2021

ฟุตบอลโลกเยาวชนอายุไม่เกิน 20 ปี 2021 (2021 FIFA U-20 World Cup) จะเป็นการแข่งขันครั้งที่ 23 ของฟุตบอลโลก รุ่นอายุไม่เกิน 20 ปี ซึ่งเป็นการแข่งขันฟุตบอลเยาวชนชายชิงแชมป์นานาชาติทุกสองปี  ที่แข่งขันโดยทีมชาติรุ่นอายุต่ำกว่า 20 ปีของสมาคมสมาชิกของฟีฟ่า ตั้งแต่เริ่มก่อตั้งในปี ค.ศ. 1977 ในชื่อ ฟุตบอลเยาวชนชิงแชมป์โลก (FIFA World Youth Championship) ครั้งนี้มีกำหนดจัดที่ประเทศอินโดนีเซีย ระหว่างวันที่ 21 พฤษภาคม ถึง 12 มิถุนายน ค.ศ. 2021 ซึ่งจะเป็นครั้งแรกที่อินโดนีเซียเป็นเจ้าภาพการแข่งขันของฟีฟ่า  และเป็นการแข่งขันฟุตบอลโลก รุ่นอายุไม่เกิน 20 ปี ครั้งที่สองที่จะจัดขึ้นในภูมิภาคเอเชียตะวันออกเฉียงใต้ โดยครั้งแรกนับตั้งแต่ปี ค.ศ. 1997 และเป็นการแข่งขันของฟีฟ่าครั้งแรกในภูมิภาคนับตั้งแต่ฟุตซอลชิงแชมป์โลก 2012
ยูเครน เป็นแชมป์เก่า แต่ไม่ได้ผ่านเข้ารอบหลังจากยูฟ่าตัดสินใจยกเลิกการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2020 ในไอร์แลนด์เหนือ เนื่องจากการระบาดทั่วของโควิด-19 ในยุโรป และเสนอชื่อ 5 ประเทศให้เข้าร่วมการแข่งขันฟุตบอลโลกรุ่นอายุไม่เกิน 20 ปี โดยพิจารณาจากการจัดอันดับค่าสัมประสิทธิ์รอบคัดเลือกของยูฟ่าสำหรับฤดูกาล 2019–20 ดังนั้น พวกเขาจึงกลายเป็นผู้ครองตำแหน่งชาติที่ 7 ติดต่อกันที่ไม่ผ่านรอบคัดเลือกในการแข่งขันครั้งต่อไป
การระบาดทั่วของโควิด-19 ทำให้ฟีฟ่ายกเลิกการแข่งขันในปี ค.ศ. 2021 และให้สิทธิ์การเป็นเจ้าภาพฟุตบอลโลกรุ่นอายุไม่เกิน 20 ปี 2023 ที่ประเทศอินโดนีเซียในวันที่ 24 ธันวาคม ค.ศ. 2020

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ date=2013-06-07 
2021
ประเทศโปรตุเกสในโอลิมปิกฤดูร้อน 2024

ประเทศโปรตุเกส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 จะเป็นการปรากฏตัวครั้งที่ 25 ของประเทศในโอลิมปิกฤดูร้อน
นับตั้งแต่เปิดตัวอย่างเป็นทางการของโปรตุเกสในโอลิมปิกฤดูร้อน 1912 นักกีฬาชาวโปรตุเกสได้เข้าร่วมแข่งขันในกีฬาโอลิมปิกฤดูร้อนทุกครั้ง

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ว่ายน้ำ**
ผลการแข่งขันดังนี้

**อ้างอิง**
โปรตุเกส
2024
มาโกะ

มาโกะ (MAKO; まこ, 7 ตุลาคม 1986- ) เป็นนักพากย์หญิงชาวญี่ปุ่น สังกัดไอแอมเอนเทอร์ไพรส์ เกิดที่โตเกียว ชื่อจริงคือ มาโกะ ซากุราอิ (桜井 真子)

**ผลงานพากย์**
 คะมิจุ! หนูเป็นเทพเจ้า! (ฮิตตสึบาชิ ยุริเอะ)- สกูลรัมเบิ้ล สูตรรักฉบับนักเรียน (อิจิโจ คาเร็ง)- ป.5 ห้อง2 วันนี้ (ไอฮาระ คาซึมิ)- โซระโอะคาเกรุโชโจะ (ชิชิโด อากิฮะ)- ฮานากัปปะ (อาเงรุจัง)- โรงเรียนอนุบาลฮานามารุ (โคอุเมะ)- เนโกงามิยาโอโยโรซึ (โยชิโนะ)- สาวอัจฉริยะไพ่นกกระจอก (มัตสึมิ ยู)- จิโตเสะเก็ตยู (ฮีรางิ ฮินาโกะ)- แฟรี่เทล ศึกจอมเวทอภินิหาร (นัตสึ ดรากูนีล)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2529
หมวดหมู่:บุคคลจากมหานครโตเกียว
หมวดหมู่:นักร้องป็อปหญิงญี่ปุ่น
หมวดหมู่:นักพากย์หญิงชาวญี่ปุ่น
มารียา ซัญกอแวตส์กา

มารียาในบท "สวีร์กุนกา" จากจุลอุปรากร ชอร์นอมอร์ตซี ค.ศ. 1892
มารียา กอสจันตือนิวนา ซัญกอแวตส์กา (Марі́я Костянти́нівна Занькове́цька) มีนามสกุลจริงว่า อาดาซอว์สกา (Адасо́вська; 4 สิงหาคม ค.ศ. 1854 – 4 ตุลาคม ค.ศ. 1934) เป็นนักแสดงละครเวทีหญิงชาวยูเครน บางแหล่งว่าเธอเกิดเมื่อวันที่ 3 สิงหาคม ค.ศ. 1860
มารียาเกิดในหมู่บ้านซัญกือ เทศมณฑลนีฌึน (ปัจจุบันเป็นเขตนีฌึน) เขตผู้ว่าการแชร์นีฮิว บิดาคือกอสจันตึน กอสจันตือนอวึช อาดาซอว์สกึย เจ้าของที่ดินและขุนนางตกยาก ส่วนมารดาคือมารียา วาซือลิวนา แนแฟดอวา ชาวเมืองแชร์นีฮิว มารียามีพี่น้องหลายคน เธอเป็นลูกคนที่ห้า มารียาจบการศึกษาจากโรงเรียนเตรียมอุดมศึกษาสตรีเมืองแชร์นีฮิว
ใน ค.ศ. 1876 มารียาปรากฏตัวบนเวทีเป็นครั้งแรกในโรงละครนีฌึน มารียาเริ่มอาชีพนักแสดงเมื่อวันที่ 27 ตุลาคม ค.ศ. 1882 ที่โรงละครเมืองแยลือซาแวตกรัดโดยมีมาร์กอ กรอปึวนึตสกึย เป็นผู้จัดการ บทบาทแรกของเธอคือนาตัลกาจากละคร นาตัลกาปอลเตากา ของอีวัน กอตเลียแรวสกึย ในเวลาต่อมา มารียาได้เข้าร่วมคณะละครที่มีชื่อเสียงมากที่สุดและได้รับความนิยมอย่างมาก ชื่อในการแสดงว่า ซัญกอแวตส์กา แปลงมาจากชื่อซัญกือ บ้านเกิดของเธอ บทบาทละครเวทีของมารียามีมากกว่า 30 บทบาท มารียามีระดับเสียงเมซโซ-โซปราโนและนิยมร้องเพลงพื้นบ้านยูเครน

**บทบาทการแสดง**
 ค.ศ. 1882 – Natalka ("Natalka Poltavka", Ivan Kotlyarevsky)- ค.ศ. 1882 – Halya ("Nazar Stodolya", Taras Shevchenko)- ค.ศ. 1882 – Tsvirkunka ("Black Sea sailors", Mykhailo Starytsky)- ค.ศ. 1883 – Olena ("Hlytai or the Spider", Marko Kropyvnytsky)- ค.ศ. 1887 – Kharytyna ("Serf maiden", Ivan Karpenko-Karyi)- ค.ศ. 1889 – Katrya ("Not destined", Mykhailo Starytsky)- ค.ศ. 1891 – Aksyusha ("Forest", Alexander Ostrovsky)- ค.ศ. 1892 – Aza ("Aza the Gypsy", Mykhailo Starytsky)- Ulyana Kvitchyna ("Wedding in Honcharivka")- Yo ("Loss of Nadiya", Herman Heijermans)

**ภาพยนตร์**
 ค.ศ. 1909 – Natalka (Natalka Poltavka)- ค.ศ. 1923 – Mother (Ostap Bandura)

**อ้างอิง**

**แหล่งข้อมูลอื่น**
 cite web | url = http://www.history.org.ua/?termin=Zankovecka_M | author = Т.І. Лазанська | publisher = Енциклопедія історії України: Т. 3: Е-Й / Редкол.: В. А. Смолій (голова) та ін. НАН України. Інститут історії України. - К.: В-во «Наукова думка», 2005. - 672 с.: іл. | script-title=uk:ЗАНЬКОВЕЦЬКА Марія Костянтинівна | accessdate = 2014-08-01 | language = uk-  Photo Archives of Zankovetska-  Leo Tolstoy asked Maria Zankovetska for a tissue. gazeta.ua. 04.08.2009-  Melpomene of the Ukrainian stage. Triumph and tragedy. To the 150th anniversary of the birthday of Maria Zankovetska. «Mirror Weekly». № 31 (506) 7 — 13 August 2004.-  Profile at hrono-  Profile
หมวดหมู่:บุคคลที่เกิดในปี พ.ศ. 2397
หมวดหมู่:บุคคลที่เสียชีวิตในปี พ.ศ. 2477
หมวดหมู่:บุคคลจากแคว้นแชร์นีฮิว
หมวดหมู่:นักแสดงละครเวทีหญิง
หมวดหมู่:นักแสดงชาวยูเครน
บาสกิน รอบบินส์

บาสกิน รอบบินส์ (Baskin-Robbins) เป็นเครือร้านไอศกรีมและร้านเค้กสัญชาติอเมริกันที่มีเจ้าของคือ Inspired Brands บาสกิน รอบบินส์ปัจจุบันมีสำนักงานใหญ่ตั้งอยู่ในแคนตัน รัฐแมสซาชูเซตส์ ก่อตั้งขึ้นในปี ค.ศ. 1945 โดยเบิร์ต บาสกินและไอร์ฟ รอบบินส์ ในเมืองเกล็นเดล รัฐแคลิฟอร์เนีย

**อ้างอิง**
หมวดหมู่:บริษัทของสหรัฐ
หมวดหมู่:ธุรกิจอาหาร
หมวดหมู่:ไอศกรีม
หมวดหมู่:แฟรนไชส์อาหารจานด่วน
หมวดหมู่:ภัตตาคารที่ปิดกิจการในประเทศไทย
หมวดหมู่:ภัตตาคารในประเทศสิงคโปร์
ทางด่วนซังโย

ทางด่วนซังโย (San'yō Jidōshadō) เป็นทางด่วนสายหนึ่งในประเทศญี่ปุ่น มีเส้นทางเริ่มต้นจากเขตคิตะ นครโคเบะ จังหวัดเฮียวโงะ ผ่านจังหวัดโอกายามะ จังหวัดฮิโรชิมะ และสิ้นสุดที่นครชิโมโนเซกิ จังหวัดยามางูจิ ทางด่วนสายนี้เปิดใช้งานตลอดสายทางเมื่อ ค.ศ. 1997 มีระยะทางเฉพาะทางสายหลักทั้งสิ้น 419.5 กิโลเมตร ทางด่วนซังโยเป็นส่วนหนึ่งของทางหลวงเอเชียสาย 1
ทางด่วนซังโย รวมทั้งถนนฮิโรชิมะ–อิวากูนิ ถนนโอโกริ และถนนยามางูจิ–อูเบะ (เฉพาะช่วงทางแยกต่างระดับคางาวะ–ชุมทางต่างระดับอูเบะ) ได้รับการกำหนดหมายเลขเป็น "E2"
ทางด่วนซังโยเป็นทางด่วนที่วิ่งผ่านภูมิภาคซังโยจากตะวันออกไปตะวันตก และทอดยาวไปตามชายฝั่งทะเลในเซโตะ สายทางส่วนใหญ่วิ่งขนานไปกับซังโยชิงกันเซ็ง นอกจากนี้ สายทางทั้งหมดถูกสร้างขึ้นเพื่อขนานเกือบตลอดเส้นทางของทางหลวงแผ่นดินหมายเลข 2 และถนนซังโยสายเก่า (อย่างไรก็ตาม ส่วนระหว่างนครโคเบะกับนครฮิเมจิจะตัดห่างจากชายฝั่งเข้าไปทางตอนในของแผ่นดิน และออกห่างจากทางหลวงแผ่นดินหมายเลข 2)

**อ้างอิง**

**แหล่งข้อมูลอื่น**
  บริษัททางด่วนญี่ปุ่นตะวันตก
ซังโย
หมวดหมู่:การขนส่งในจังหวัดเฮียวโงะ
หมวดหมู่:การขนส่งในจังหวัดโอกายามะ
หมวดหมู่:การขนส่งในจังหวัดฮิโรชิมะ
หมวดหมู่:การขนส่งในจังหวัดยามางูจิ
หมวดหมู่:ทางหลวงเอเชียสาย 1
กัปตัน อเมริกา: ศึกฮีโร่จักรวาลใหม่

กัปตัน อเมริกา: ศึกฮีโร่จักรวาลใหม่ (italic=yes) เป็นภาพยนตร์อเมริกันแนวซูเปอร์ฮีโร ที่ออกฉายใน ค.ศ. 2025 สร้างจาก มาร์เวลคอมิกส์ โดยมีตัวละครหลักเป็น แซม วิลสัน / กัปตันอเมริกา ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาพยนตร์เรื่องที่ 35 ในจักรวาลภาพยนตร์มาร์เวล (MCU) ซึ่งเป็นภาพยนตร์เรื่องที่สี่ในภาพยนตร์ชุด กัปตันอเมริกา และต่อเนื่องจากละครชุดทางโทรทัศน์ของดิสนีย์+ เรื่อง ฟัลคอนและวินเทอร์ โซลเยอร์ (2021) ภาพยนตร์กำกับโดย จูเลียส โอนาห์ จากบทภาพยนตร์ที่เขียนโดย ร็อบ เอ็ดเวิร์ดส์ และทีมเขียนบท มัลคอล์ม สเปลแมนกับดาลัน มูซง และ จูเลียส โอนาห์กับปีเตอร์ แกลนซ์ ภาพยนตร์แสดงนำโดย แอนโทนี แมกกี เป็น แซม วิลสัน / กัปตันอเมริกา ร่วมกับ แดนนี รามิเรซ, ไชร่า แฮส, คาร์ล ลัมบลี, โซชา โรเกอมอร์, โยฮันเนส เฮาเคอร์ โยฮันเนสสัน, จิอันคาร์โล เอสโปซิโต, ทิม เบลค เนลสัน และแฮร์ริสัน ฟอร์ด ในภาพยนตร์ วิลสันพบว่าตัวเองอยู่ในท่ามกลางของเหตุการณ์ระดับนานาชาติ
กัปตันอเมริกา: ศึกฮีโร่ระห่ำโลก (2016) ถือเป็นตอนจบของไตรภาค กัปตันอเมริกา ที่นำแสดงโดย คริส อีแวนส์ รับบทเป็น สตีฟ โรเจอร์ส โดยวิลสันกลายเป็นกัปตันอเมริกาคนใหม่ในเรื่อง ฟัลคอนและวินเทอร์ โซลเยอร์ สเปลแมนและมูซงซึ่งเป็นหัวหน้านักเขียนและนักเขียนบทของซีรีส์ตามลำดับ กำลังเขียนบทสำหรับภาพยนตร์เรื่อง กัปตันอเมริกา ตอนใหม่ในช่วงปลายเดือนเมษายน ค.ศ. 2021 และแมกกีได้เซ็นสัญญากับภาพยนตร์เรื่องนี้ภายในเดือนสิงหาคมนั้น โอนาฮ์เข้าร่วมภาพยนตร์เรื่องนี้ในเดือนกรกฎาคม ค.ศ. 2022 และชื่อเรื่องของภาพยนตร์ก็ประกาศในเดือนถัดมา โดยชื่อว่า กัปตัน อเมริกา: นิวเวิลด์ออร์เดอร์ มีการเปิดเผยรายชื่อนักแสดงเพิ่มเติมในเดือนกันยายน เนลสัน กลับมาจาก มนุษย์ตัวเขียวจอมพลัง (2008) ภาพยนตร์เรื่องที่สองในจักรวาลภาพยนตร์มาร์เวล และฟอร์ดแทนที่ วิลเลียม เฮิร์ต เป็น แธดเดียส รอสส์ หลังการเสียชีวิตของเฮิร์ต รอสส์กลายเป็นประธานาธิบดีสหรัฐและเรดฮัลค์ในภาพยนตร์ การถ่ายทำเริ่มต้นตั้งแต่เดือนมีนาคมจนถึงมิถุนายน ค.ศ. 2023 ที่ ทรีลิธสตูดิโอส์ในแอตแลนตา รัฐจอร์เจีย มีการถ่าทำเพิ่มเติมที่ วอชิงตัน ดี.ซี. ชื่อเรื่องของภาพยนตร์เปลี่ยนเป็น ศึกฮีโร่จักรวาลใหม่ ในระหว่างการถ่ายทำ แมตทิว ออร์ตัน เข้าร่วมในเดือนธันวาคม ค.ศ. 2023 เพื่อเขียนบทภาพยนตร์สำหรับการถ่ายซ่อมในระหว่างเดือนพฤษภาคมจนถึงพฤศจิกายน ค.ศ. 2024 การมีส่วนร่วมของเอ็ดเวิร์ดส์และแกลนซ์ได้รับการเปิดเผยในเดือนธันวาคม
กัปตัน อเมริกา: ศึกฮีโร่จักรวาลใหม่ มีกำหนดฉายในสหรัฐวันที่ 14 กุมภาพันธ์ ค.ศ. 2025 โดยเป็นส่วนหนึ่งของเฟสห้า ของจักรวาลภาพยนตร์มาร์เวล

**เรื่องย่อ**
หลังการเลือกตั้งของ แธดเดียส รอสส์ เป็นประธานาธิบดีสหรัฐ แซม วิลสัน พบว่าตัวเองอยู่ในท่ามกลางของเหตุการณ์ระดับนานาชาติ และต้องทำงานเพื่อหยุดยั้งผู้บงการที่แท้จริงที่อยู่เบื้องหลัง

**อ้างอิง**

**แหล่งข้อมูลอื่น**
  at Marvel.com
หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์ภาคต่อ
หมวดหมู่:ภาพยนตร์ข้ามฝั่ง
หมวดหมู่:จักรวาลภาพยนตร์มาร์เวล
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่ถ่ายทำในแอตแลนตา
เฟียต

เฟียต ออโตโมบิลส์ (Fiat Automobiles) เป็นผู้ผลิตรถยนต์สัญชาติอิตาลี ซึ่งเดิมเป็นส่วนหนึ่งของเฟียต ไครสเลอร์ ออโตโมบิลส์ และตั้งแต่ปี ค.ศ. 2021 เป็นบริษัทในเครือของสเตลแลนติส ผ่านสเตลแลนติส อิตาลี เฟียต ออโตโมบิลส์ก่อตั้งขึ้นในเดือนมกราคม ค.ศ. 2007 เมื่อเฟียต เอส.พี.เอ. จัดระเบียบธุรกิจรถยนต์ใหม่

**อ้างอิง**
หมวดหมู่:เฟียต
หมวดหมู่:ตราสินค้ารถยนต์
หมวดหมู่:บริษัทของอิตาลี
หมวดหมู่:ตราสินค้าอิตาลี
เซยู (แก้ความกำกวม)

คำว่า เซยู อาจหมายถึง:- นักพากย์ในประเทศญี่ปุ่น - เซยู (seiyū) เป็นคำในภาษาญี่ปุ่นที่มีความหมายถึงนักพากย์- เซยูกรุป (西友) - เครือธุรกิจของซูเปอร์มาร์เก็ต ศูนย์การค้า และห้างสรรพสินค้าในประเทศญี่ปุ่น - ริกเก็ง เซยูไก หรือรู้จักด้วยชื่อโดยย่อว่า เซยูไก (政友会) - พรรคการเมืองญี่ปุ่นในช่วงก่อนสงครามของจักรวรรดิญี่ปุ่น- เซยูฮนโต (政友) - พรรคเซยูที่แท้จริง พรรคการเมืองญี่ปุ่นในช่วงก่อนสงครามของจักรวรรดิญี่ปุ่น ซึ่งแยกตัวมาจากพรรคริกเก็ง เซยูไก
เซยูกรุป

ไฟล์:Seiyu_store_akabane.JPG|thumb| สำนักงานใหญ่และร้านค้าของเซยูในอากาบาเนะ (赤羽) เขตคิตะ กรุงโตเกียว
ซูเปอร์มาร์เก็ตของเซยูในคิจิโจจิ กรุงโตเกียว
บริษัทเซยู (Gōdō-gaisha Seiyū) หรีอ เซยูกรุป () เป็นเครือธุรกิจของซูเปอร์มาร์เก็ต ศูนย์การค้า และห้างสรรพสินค้าในประเทศญี่ปุ่น มีสำนักงานใหญ่ที่อากาบาเนะ (赤羽) เขตคิตะ กรุงโตเกียว

**อ้างอิง**

**แหล่งข้อมูลอื่น**
หมวดหมู่:ซูเปอร์มาร์เก็ตของประเทศญี่ปุ่น
หมวดหมู่:ห้างสรรพสินค้าในประเทศญี่ปุ่น
หมวดหมู่:บทความที่มีข้อความภาษาญี่ปุ่น
กบฏ 7 รัฐ

กบฏ 7 รัฐ (s=七国之乱) เกิดขึ้นเมื่อ 154 ปีก่อนคริสตกาล โดยกษัตริย์ในดินแดนต่าง ๆ ที่ปกครองตนเอง ลุกขึ้นต่อต้านจักรพรรดิฮั่นจิง เพื่อขัดขวางการรวมอำนาจเข้าสู่ศูนย์กลาง

**ปูมหลัง**
ในช่วงต้นราชวงศ์ฮั่น หลิวปัง หรือจักรพรรดิฮั่นเกาจู่ ได้พระราชทานบรรดาศักดิ์ให้กับพระญาติจำนวนมาก โดยมอบดินแดนที่ครอบคลุมประมาณหนึ่งในสามกับอีกครึ่งหนึ่งของอาณาจักรให้ปกครอง นี่เป็นความพยายามของราชสกุลหลิวในการรวมอำนาจปกครองส่วนต่าง ๆ ของจีนให้แน่นแฟ้นขึ้น โดยเฉพาะในพื้นที่ที่ไม่ได้อยู่ภายใต้การควบคุมโดยตรงจากเมืองหลวง ซึ่งปกครองโดยระบบมณฑล
ในรัชสมัยของจักรพรรดิฮั่นเหวิน พระราชโอรสของจักรพรรดิเกาจู่ เจ้าชายเหล่านี้มีอำนาจมาก พวกเขาสามารถออกกฎหมายของตนเองได้ และยังสามารถผลิตเหรียญกษาปณ์และเก็บภาษีเองได้ด้วย โดยได้รับพระบรมราชานุญาตจากจักรพรรดิฮั่นเหวิน เจ้าชายหลายพระองค์เพิกเฉยต่ออำนาจของราชสำนัก เมื่อจักรพรรดิฮั่นจิงขึ้นครองบัลลังก์ต่อจากพระราชบิดาคือจักรพรรดิฮั่นเหวิน เมื่อ 157 ปีก่อนคริสตกาล อาณาจักรอู่ของหลิวพี พระราชนัดดาของจักรพรรดิเกาจู่ มีอำนาจมากที่สุด

**โหมโรง**
0-500-05090-2.
จักรพรรดิฮั่นจิงมีความสัมพันธ์ใกล้ชิดกับพระญาติของพระองค์คือหลิวพี อู่หวัง พระราชนัดดาของจักรพรรดิเกาจู่ ซึ่งอาณาจักรอู่ร่ำรวยเนื่องจากมีทรัพยากรธรรมชาติมากมายทั้งทองแดงและเกลือ
ประมาณ 179–175 ปีก่อนคริสตกาล เมื่อจักรพรรดิฮั่นจิงยังเป็นองค์ชายรัชทายาท หลิว เสียน พระโอรสของหลิวพีได้เสด็จไปเมืองหลวงฉางอานอย่างเป็นทางการ และพวกเขาแข่งขันกันในเกมกระดาน หลิวโป ในระหว่างการโต้เถียงเกี่ยวกับเกม หลิว เสียนทำให้องค์รัชทายาทขุ่นเคืองและโยนกระดานหลิวโป ไปที่หลิว เสียนส่งผลให้หลิว เสียน สิ้นพระชนม์
เฉา ซั่ว ที่ปรึกษาคนสำคัญของจักรพรรดิฮั่นจิง เสนอให้ใช้ความผิดที่บรรดาเจ้าชายกระทำ ซึ่งจักรพรรดิฮั่นเหวินมักจะเพิกเฉย เป็นข้ออ้างในการลดขนาดอาณาเขตของบรรดาเจ้าชาย เพื่อลดอำนาจและภัยคุกคาม

**อ้างอิง**
หมวดหมู่:ราชวงศ์ฮั่น
เนลสัน วิลมาร์ท อัลดริช

เนลสัน วิลมาร์ท อัลดริช (Nelson Wilmarth Aldrich; 6 พฤศจิกายน 1841 - 16 เมษายน 1915) เป็นนักการเมืองชาวอเมริกันที่มีชื่อเสียงและเป็นผู้นำพรรครีพับลิกันในวุฒิสภาสหรัฐ ซึ่งเขาเป็นสมาชิกวุฒิสภาจากรัฐโรดไอส์แลนด์ตั้งแต่ปี ค.ศ. 1881 ถึง ค.ศ. 1911 ในช่วงคริสต์ทศวรรษ 1890 เขาเป็น 1 ใน "บิ๊ก 4" คนสำคัญของพรรครีพับลิกันซึ่งเป็นผู้ควบคุมการตัดสินใจที่สำคัญของวุฒิสภาร่วมกับ Orville H. Platt, William B. Allison และ John Coit Spooner
เขาเกิดในฟอสเตอร์ รัฐโรดไอส์แลนด์ อัลดริชรับราชการในกองทัพสหภาพระหว่างสงครามกลางเมืองอเมริกา หลังสงคราม เขากลายเป็นหุ้นส่วนในบริษัทค้าส่งขนาดใหญ่และชนะการเลือกตั้งเป็นสมาชิกสภาผู้แทนราษฎรรัฐโรดไอส์แลนด์ เขาดำรงตำแหน่งเพียงวาระเดียวในสภาผู้แทนราษฎรสหรัฐก่อนที่จะชนะการเลือกตั้งวุฒิสภา ในวุฒิสภา เขาช่วยสร้างระบบภาษีที่ปกป้องโรงงานและฟาร์มของอเมริกาจากต่างประเทศ และเขายังเป็นผู้สนับสนุนกฎหมายภาษีศุลกากรเพย์น-อัลดริช เขายังช่วยให้วุฒิสภาอนุมัติสนธิสัญญาปารีส (ค.ศ. 1898) ซึ่งยุติสงครามสเปน–อเมริกา
อัลดริชนำเสนอ Aldrich-Vreeland Act ซึ่งจัดตั้งคณะกรรมการการเงินแห่งชาติเพื่อศึกษาสาเหตุของความตื่นตระหนกในปี ค.ศ. 1907 เขาทำหน้าที่เป็นประธานของคณะกรรมการชุดนั้น ซึ่งแผนอัลดริชเป็นพื้นฐานสำหรับการปฏิรูประบบการกำกับดูแลทางการเงิน แผนอัลดริชมีอิทธิพลอย่างมากต่อกฎหมายธนาคารกลาง ค.ศ. 1913 เพื่อจัดตั้งระบบธนาคารกลางสหรัฐ

**อ้างอิง**
หมวดหมู่:นักการเมืองอเมริกัน
หมวดหมู่:สมาชิกวุฒิสภาสหรัฐ
วัดท่าปุย

วัดท่าปุย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเงา อำเภอสามเงา จังหวัดตาก ปัจจุบันมีพระครูศรีสุทธิคณารักษ์ (จุติพร ฐิตสาสโน ป.ธ.6)
วัดท่าปุยสร้างขึ้นเป็นวัดนับตั้งแต่ประมาณ พ.ศ. 2425 มีนามตามชื่อบ้าน ประชาชนร่วมใจกันสร้างวัดนี้ ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538
พื้นที่ตั้งวัดเป็นที่ราบสูง อาคารเสนาสนะต่างที่สำคัญ ได้แก่ วิหารกว้าง 11 เมตร ยาว 16 เมตร สร้าง พ.ศ. 2507 ศาลาการเปรียญกว้าง 8 เมตร ยาว 24 เมตร สร้างเมื่อ พ.ศ. 2515 กุฏิสงฆ์ จำนวน 4 หลัง สำหรับปูชนียวัตถุที่สำคัญ มี พระประธานปูนปั้น 3 องค์ และพระพุทธรูปเนื้อสัมฤทธิ์องค์หนึ่ง พระพุทธไตรนิมิต เป็นพระพุทธรูปปางมารวิชัย สร้างด้วยการเทปูนหล่อคอนกรีตเสริมเหล็ก ขนาดหน้าตักกว้าง 5 เมตร สูง 8 เมตร ตั้งอยู่ทิศตะวันตกของวัดติดกับแม่น้ำปิง ใกล้กับเขื่อนลำน้ำปิงตอนล่าง

**อ้างอิง**
ท่าปุย
เทพบุตรจิ้งจอกเก้าหาง 1938

เทพบุตรจิ้งจอกเก้าหาง 1938 (구미호뎐 1938) เป็นซีรีส์ทางโทรทัศน์ของเกาหลีใต้ที่ นำแสดงโดยอี ดง-อุก, คิม โซ-ย็อน, คิม บ็อม และรยู คย็อง-ซู ซีรีส์นี้เป็นซีซันที่ 2 ของซีรีส์ตำนานรักจิ้งจอกเก้าหาง ในปี ค.ศ. 2020 โดยมีโครงเรื่องที่เกิดขึ้นก่อนภาคแรก มีกำหนดออกอากาศทางช่องทีวีเอ็น ในวันที่ 6 พฤษภาคม ค.ศ. 2023 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมมิ่งบนทีวิง ในเกาหลีใต้และแอมะซอนไพรม์วิดีโอ ในบางภูมิภาค

**เรื่องย่อ**
Tale of Nine Tailed 1938 เล่าเรื่องราวที่  อี ย็อน (อี ดง-อุก) ถูกย้อนเวลากลับไปในปี ค.ศ. 1938 โดยไม่คาดคิด เนื่องจากเหตุการณ์บางอย่างที่เกิดขึ้นหลังจากเหตุการณ์ในภาคแรกที่ทำให้เขาได้พบกับ อี รัง (คิม บ็อม) และรยู ฮง-จู (คิม โซ-ย็อน) ในยุคนั้น

**นักแสดง**

**อ้างอิง**
หมวดหมู่:ละครโทรทัศน์ช่องทีวีเอ็น‎
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์แนวโลดโผนเกาหลีใต้
กามิลา (อัลบั้ม)

กามิลา (Camila) เป็นสตูดิโออัลบั้มเปิดตัวของนักร้องและนักแต่งเพลงชาวคิวบา-อเมริกัน กามิลา กาเบโย เปิดตัวเมื่อวันที่ 12 มกราคม ค.ศ. 2018 ผ่านอีพิกเรเคิดส์และซิโก การทำงานในอัลบั้มนี้เริ่มขึ้นในเดือนมกราคม ค.ศ. 2017 หลังจากที่กาเบโยออกจากวงเกิร์ลกรุป ฟิฟท์ฮาร์โมนี เดิมทีโครงการนี้มีชื่อว่า เดอะเฮิร์ตติง เดอะฮีลลิง เดอะเลิฟวิง โดยมีซิงเกิลเดี่ยวเปิดตัวของกาเบโย "Crying in the Club" เป็นซิงเกิลนำ อัลบั้มนี้มีชื่อใหม่ในภายหลังว่า กามิลา โดยมี "Havana" เป็นซิงเกิลนำอย่างเป็นทางการเนื่องจากเพลงประสบความสำเร็จเพิ่มขึ้น และ "Crying in the Club" ถูกตัดออกจากรายชื่อเพลงสุดท้าย เพลง "Havana" เป็นเพลงที่ประสบความสำเร็จในระดับนานาชาติ โดยติดอันดับหนึ่งในชาร์ตของหลายประเทศ รวมถึงออสเตรเลีย บราซิล แคนาดา ฝรั่งเศส สหราชอาณาจักร และสหรัฐอเมริกา และขึ้นถึง 10 อันดับแรกของอีกหลาย ๆ ประเทศ โดยมีพื้นฐานเป็นเพลงป็อป รวมเอาองค์ประกอบของอาร์แอนด์บี ละติน เรเกตอน แดนซ์ฮอลล์ และฮิปฮอป อำนวยการสร้างโดยแฟรงก์ ดุกส์, สกริลเลกซ์ และที-ไมเนส เป็นต้น
กามิลาได้รับคำวิจารณ์ในแง่บวกจากนักวิจารณ์ดนตรีร่วมสมัย ซึ่งหลายคนชื่นชมอิทธิพลของแนวละตินและเพลงบัลลาด อัลบั้มนี้เปิดตัวที่อันดับหนึ่งในชาร์ตบิลบอร์ด 200 ของสหรัฐฯ โดยทำรายได้ 119,000 หน่วยเทียบเท่ากับอัลบั้ม โดย 65,000 หน่วยมาจากยอดขายอัลบั้มล้วน ๆ อัลบั้มขายได้ 5 ล้านชุดในปี 2019 "Never Be the Same" ได้รับการปล่อยตัวเป็นซิงเกิลเมื่อวันที่ 7 ธันวาคม ค.ศ. 2017 ติดอันดับสูงสุด 10 ในหลายประเทศ "Consequences" เผยแพร่ทางวิทยุร่วมสมัยโดยเป็นซิงเกิลสุดท้ายของอัลบั้มในวันที่ 9 ตุลาคม ค.ศ. 2018 และเวอร์ชันออเคสตราได้ให้บริการทางดนตรีร่วมสมัยสำหรับผู้ใหญ่ในวันที่ 22 ตุลาคม กาเบโยประชาสัมพันธ์อัลบั้มผ่านการแสดงทางโทรทัศน์ และคอนเสิร์ตเนเวอร์บีเดอะเซมทัวร์ (2018–19) และเป็นการแสดงเปิดของเทย์เลอร์สวิฟตส์เรพิวเทชันสเตเดียมทัวร์ (2018) กามิลาได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 61

**การตอบรับเชิงวิจารณ์**

**รายการสิ้นปี**

**รางวัล**

**รายการเพลง**
หมายเหตุ- หมายถึงผู้ร่วมผลิต- หมายถึงผู้ผลิตเสียง- หมายถึงผู้ผลิตเพิ่มเติม

**อ้างอิง**
หมวดหมู่:อัลบั้มเปิดตัวครั้งแรกในปี พ.ศ. 2561
หมวดหมู่:อัลบั้มเพลงที่ผลิตโดยสกริลเลกซ์
หมวดหมู่:อัลบั้มเพลงของค่ายอีพิกเรเคิดส์
หมวดหมู่:อัลบั้มเพลงแนวป็อปโดยศิลปินชาวอเมริกัน
ฮิรายาจี

ฮิรายาจี
ฮิรายาจี  (hirayāchī) เป็นอาหารพื้นบ้านของชาวโอกินาวะ ชื่อเรียก "ฮิรายาจี นี้เป็นคำอ่านในภาษาโอกินาวะของคำว่า "ฮิรายากิ" (平焼き) ส่วนภาษาในมิยาโกจิมะ เรียกว่า "นาบิปัมบิง" (ナビパンビン) และในภูมิภาคยาเอยามะ เรียกว่า "พิชาฮัมบิรุ" (ピシャハンビル)
ทำโดยการผสมแป้งสาลีเข้ากับน้ำหรือดาชิ ผสมกุยช่ายหรือต้นหอมหั่นเล็ก และส่วนผสมอื่น ๆ เทลงในกระทะที่ทาน้ำมันแล้วอบ แล้วอาจเติมซอสวุร์สเตอร์เชอร์หรือโชยุ ตามความชอบ
เนื่องจากเป็นอาหารปรุงเองที่บ้านแบบง่าย ๆ ที่ทำได้โดยใช้วัตถุดิบที่มีอยู่ติดบ้านเสมอ และผักที่ปลูกได้ง่ายในสวน จึงมักทำเป็นอาหารในยามที่ผู้คนไม่สามารถออกไปไหนได้เนื่องจากพายุไต้ฝุ่น

**อ้างอิง**
หมวดหมู่:อาหารโอกินาวะ
ฮิยามูงิ

ไฟล์:Hiyamugi_(2706154251).jpg|right|thumb| ฮิยามูงิและถั่วแระ
ฮิยามูงิ (hiyamugi) เป็น บะหมี่ประเภทหนึ่งที่ทำจากแป้งสาลี
เช่นเดียวกับโซเม็ง ส่วนใหญ่จำหน่ายในตลาดในรูปของบะหมี่แห้ง และบริโภคในญี่ปุ่นเป็นหลัก ดังนั้นจึงสามารถหาซื้อได้ตลอดทั้งปี แต่ในญี่ปุ่นมักรับประทานแบบแช่เย็น และมักใช้ในอาหารประเภทบะหมี่ในฤดูร้อนเพื่อรสชาติที่สดชื่น ที่มาของคำว่า "ฮิยามุงิ" (冷麦) ซึ่งหมายถึงข้าวสาลีเย็นนั้น มาจากคำว่า "อัตสึมุงิ" (熱麦) ซึ่งแปลว่าข้าวสาลีร้อน ซึ่งเป็นชื่อเรียกเดิมของอูดง
มาตรฐานกสิกรรมญี่ปุ่น ได้ให้นิยามขนาดของเส้นฮิยามุงิไว้ที่ 1.3-1.7 มิลลิเมตร ซึ่งอยู่ระหว่างโซเม็งกับอูดง

**อ้างอิง**
หมวดหมู่:อาหารแห้ง
หมวดหมู่:อาหารจากเส้นของญี่ปุ่น
หมวดหมู่:อาหารจากเส้นเย็น
ยุทธการที่ฟรีทลันท์

ยุทธการที่ฟรีทลันท์ (bataille de Friedland) เป็นการปะทะครั้งสำคัญในสงครามนโปเลียน ระหว่างจักรวรรดิฝรั่งเศสนำโดยนโปเลียนที่ 1 กับจักรวรรดิรัสเซียนำโดยนายพลเคานต์แห่งเบ็นนิชเซิน ซึ่งในศึกครั้งนี้ นโปเลียนได้รับชัยชนะขาดลอยจนทำให้กองทัพรัสเซียร่นถอยอย่างอลหม่านข้ามแม่น้ำอัลเลอในช่วงท้ายยุทธการ สนามรบของศึกครั้งนี้ตั้งอยู่ที่ฟรีทลันท์ของปรัสเซีย ซึ่งปัจจุบันอยู่ในแคว้นคาลินินกราดของรัสเซีย
ชัยชนะของฝรั่งเศสในศึกนี้ มีมากพอจะโน้มน้าวให้รัสเซียเห็นความจำเป็นในการทำสันติวิธี ยุทธการครั้งนี้เสมือนเป็นจุดสิ้นสุดของสงครามสหสัมพันธมิตรครั้งที่สี่ เมื่อจักรพรรดิอะเลคซันดร์ที่ 1 แห่งรัสเซีย จำยอมเข้าสู่การเจรจาสันติภาพกับนโปเลียน จนเกิดเป็นสนธิสัญญาทิลซิท ว่าด้วยการที่จักรวรรดิรัสเซียจะเข้าร่วมการปิดล้อมภาคพื้นทวีปต่อสหราชอาณาจักร และว่าด้วยการที่ราชอาณาจักรปรัสเซียสูญเสียดินแดนมหาศาล ซึ่งดินแดนที่สูญเสียดังกล่าวถูกยกให้แก่ราชอาณาจักรเว็สท์ฟาเลินที่สถาปนาขึ้นใหม่และถูกปกครองโดยเฌโรม โบนาปาร์ต อนุชาของนโปเลียน นอกจากนี้ สนธิสัญญาทิลซิทยังทำให้ฝรั่งเศสเข้าควบคุมหมู่เกาะไอโอเนียน อันเป็นจุดยุทธศาสตร์สำคัญในการเดินเรือเข้าออกทะเลเมดิเตอร์เรเนียน นักประวัติศาสตร์บางคนมองว่าช่วงนี้เป็นจุดสูงสุดของจักรวรรดิของนโปเลียน เนื่องจากยุโรปภาคพื้นทวีปไม่เหลืออำนาจใดที่จะต่อกรกับนโปเลียนได้อีกแล้ว

**อ้างอิง**
หมวดหมู่:สงครามนโปเลียน
แม่แบบ:บทความคัดสรร/เมษายน 2566

สาธารณรัฐโซเวียตฮังการี เป็นสาธารณรัฐที่มีอยู่เป็นเวลาสั้น ๆ ในภูมิภาคยุโรปตะวันออก มีอาณาเขตครอบคลุมดินแดนประมาณ 23% ของดินแดนฮังการีในอดีต ดำรงอยู่ระหว่างวันที่ 21 มีนาคม 1919 ถึงวันที่ 1 สิงหาคม 1919 รวมระยะเวลาทั้งหมดเป็น 133 วัน สาธารณรัฐก่อตั้งขึ้นภายหลังจากการเสื่อมถอยของสาธารณรัฐฮังการีที่หนึ่งในช่วงต้นปี 1919 สาธารณรัฐโซเวียตฮังการีมีสถานะเป็นรัฐตกค้างสังคมนิยมขนาดเล็ก มีหัวหน้ารัฐบาลคือซานโดร์ กอร์บอยี แต่รัฐมนตรีว่าการกระทรวงต่างประเทศเบ-ลอ กุน กลับมีอำนาจและอิทธิพลในสาธารณรัฐและพรรคคอมมิวนิสต์ฮังการีมากกว่า การที่ไม่สามารถบรรลุข้อตกลงกับไตรภาคี ซึ่งยังคงปิดล้อมทางเศรษฐกิจในฮังการี อีกทั้งความขัดแย้งกับประเทศเพื่อนบ้านในด้านดินแดน และความเปลี่ยนแปลงของสภาพสังคมอย่างถึงแก่น ทำให้สาธารณรัฐโซเวียตล้มเหลวในเป้าหมายที่วางไว้ และถูกล้มล้างในเวลาเพียงไม่กี่เดือนหลังจากที่ก่อตั้ง บุคคลที่มีบทบาทสำคัญในสาธารณรัฐโซเวียตคือ ผู้นำคอมมิวนิสต์เบ-ลอ กุน ถึงแม้ว่าในช่วงแรกโครงสร้างรัฐบาลใหม่ส่วนใหญ่จะมาจากพรรคประชาธิปไตยสังคมนิยมก็ตาม ระบอบใหม่นี้รวบรวมอำนาจอย่างมีประสิทธิผลในสภาปกครอง ซึ่งใช้อำนาจนี้ในนามของชนชั้นกรรมาชีพ (อ่านต่อ...)
บทความคัดสรรก่อนหน้านี้: ธงชาติเบลารุส – หลอดลมฝอยอักเสบทั่วแบบกระจาย – สาธารณรัฐสังคมนิยมโซเวียตอับคาเซีย ที่เก็บถาวร – บทความคัดสรรอื่น ๆ
แม่แบบ:OL author/doc

__NOTOC__
แม่แบบนี้สร้างลิงก์สำหรับการสืบค้นชื่อผู้แต่งผลงานในโอเพนไลบรารี

**การใช้งาน**
ใช้แม่แบบอย่างใดอย่างหนึ่ง:
บรรทัดบนจะเรียกค่ารหัสจากวิกิสนเทศ และจะนำชื่อบทความมาใช้แสดง
เป็นรหัสของโอเพนไลบรารีในรูปแบบ  ####A โดยที่ #### คือชุดตัวเลขตั้งแต่หนึ่งหลัก ทั้งนี้ไม่ต้องใส่อักษรนำ 'OL' ของรหัส 
เป็นตัวเลือกตัวแปรเสริมสำหรับการแสดงชื่อ – ถ้าละไว้ จะใช้ชื่อเพจแทน

**ตัวอย่าง**
ป้อนค่า
ผลลัพธ์
– ไม่มีการระบุชื่อดังนั้นจึงใช้ชื่อเพจแทน
ป้อนค่า
ผลลัพธ์

**หมวดหมู่ติดตาม**
 รหัสโอเพนไลบรารี ไม่มีในวิกิสนเทศ- รหัสโอเพนไลบรารี ต่างจากในวิกิสนเทศ- รหัสโอเพนไลบรารี เหมือนกับในวิกิสนเทศ- บทความที่มีลิงก์โอเพนไลบรารี

**ดูเพิ่ม**
 OL work- OL book- OL
มี (ซิงเกิลอัลบั้ม)

มี (Me) เป็นซิงเกิลอัลบั้มเปิดตัวของจีซู นักร้องเกาหลีใต้และสมาชิกวงแบล็กพิงก์ วางจำหน่ายเมื่อวันที่ 31 มีนาคม 2023 พร้อมกับซิงเกิลนำ "ฟลาวเวอร์" ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์

**เบื้องหลัง**
หลังจากการวางจำหน่ายของเพื่อนร่วมวงอย่างเจนนี ในซิงเกิล "โซโล" (2018), โรเซ ในซิงเกิลอัลบั้ม อาร์ (2021) และลิซ่า ในซิงเกิลอัลบั้ม ลลิษา (2021) จุดสนใจก็มุ่งหน้าไปยังจีซู ในฐานะสมาชิกคนสุดท้ายของแบล็กพิงก์ที่จะเปิดตัวเป็นศิลปินเดี่ยว ระหว่างการให้สัมภาษณ์กับ โรลลิงสโตน จีซูกล่าวว่า เธอยังรู้สึก "ไม่แน่ใจ" เกี่ยวกับการทำงานเดี่ยวและทิศทางดนตรีที่ต้องการจะทำ จนเมื่อวันที่ 2 มกราคม 2023 วายจีเอนเตอร์เทนเมนต์ยืนยันว่าจีซูกำลังอยู่ในขั้นตอนของการบันทึกเสียงสำหรับซิงเกิลอัลบั้มของเธอและได้เสร็จสิ้นการถ่ายทำภาพแจ็กเกตของอัลบั้มแล้ว ต่อมาวันที่ 21 กุมภาพันธ์ ต้นสังกัดของเธอเผยว่าการถ่ายทำมิวสิกวิดีโอกำลังดำเนินการในสถานที่ลับภายนอกประเทศ ซึ่งใช้เงินลงทุนสูงที่สุดเท่าที่เคยทำให้กับแบล็กพิงก์

**รายชื่อแทร็ก**

**ประวัติการจำหน่าย**

**อ้างอิง**
หมวดหมู่:อัลบั้มเปิดตัวครั้งแรกในปี พ.ศ. 2566
หมวดหมู่:อัลบั้มเพลงของค่ายวายจีเอนเตอร์เทนเมนต์
หมวดหมู่:อัลบั้มเพลงของค่ายอินเตอร์สโคปเรเคิดส์
เจ้าหญิงวิกตอเรียแห่งบูร์บง-ปาร์มา เคาน์เตสแห่งบาร์ดี

เจ้าหญิงวิกตอเรียแห่งบูร์บง-ปาร์มา เคาน์เตสแห่งบาร์ดี (Her Royal Highness Princess Viktória de Bourbon de Parme) ประสูติเมื่อวันที่ 25 พฤษภาคม 2525 ณ บูดาเปสต์ ประเทศฮังการี เป็นธิดาใน ตีบอร์ เซเวนยัด กับ โดโรตียา คาร์ลา บาร์โตส พระบิดาของพระองค์เป็นนักกีฬาโอลิมปิก พระองค์สำเร็จการศึกษาระดับปริญญาโทด้านธุรกรรมธุรกิจระหว่างประเทศและกฎหมายจากมหาวิทยาลัยธุรกิจ Nyenrode และมหาวิทยาลัยอัมสเตอร์ดัม และทรงงานเป็นทนายความของบริษัท Allen & Overy และเป็นที่ปรึกษากฎหมายของราโบบังก์ ทรงเป็นหัวหน้าของ Food Transformation ที่ World Benchmarking Alliance ซึ่งเป็นองค์กรเปรียบเทียบ โดยให้คำปรึกษาเกี่ยวกับการปรับปรุงโภชนาการและสิ่งแวดล้อมภายในระบบอาหาร ทรงได้พัฒนาเกณฑ์มาตรฐานด้านอาหารและการเกษตร และได้ทำงานร่วมกับดัชนีการเข้าถึงเมล็ดพันธุ์และดัชนีการดูแลอาหารทะเล ตั้งแต่ปี 2558 ทรงทำหน้าที่เป็นผู้อุปถัมภ์ของ Save the Children Netherlands ในเดือนพฤษภาคม พ.ศ. 2561 ทรงเข้าร่วมในการประชุมสุดยอดอาหารและนวัตกรรมนานาชาติ Seeds & Chips ที่เมืองมิลาน และเป็นผู้ดำเนินการอภิปรายเกี่ยวกับการช่วยเหลือเกษตรกรรายย่อย

**เสกสมรส**
เจ้าชายเจมี และพระชายาในงานเสกสมรส
เมื่อวันที่ 12 สิงหาคม 2556 เจ้าชายเจมีแห่งบูร์บง-ปาร์มา เคานต์แห่งบาร์ดี และ วิกตอเรีย เซเวนยัด ได้ประกาศการหมั้นหมายของทั้งสอง ทั้งคู่เสกสมรสกันในพิธีทางแพ่งใน Wijk bij Duurstede เมื่อวันที่ 3 ตุลาคม พ.ศ. 2556 งานแต่งงานทางศาสนาจัดขึ้นในวันที่ 5 ตุลาคม พ.ศ. 2556 ที่โบสถ์ Our Lady of the Heavens ในอาเพลโดร์น งานเสกสมรสมีสมาชิกราชวงศ์ดัตช์เข้าร่วม อาทิ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ สมเด็จพระราชินีมักซิมาแห่งเนเธอร์แลนด์ และ เจ้าหญิงเบียทริกซ์ พระบรมราชชนนี ตามพระราชกฤษฎีกาตามพระบรมราชโองการของสมเด็จพระราชินีนาถเบียทริกซ์ในปี พ.ศ. 2539 พระองค์ถูกรวมเข้าเป็นส่วนหนึ่งของราชวงศ์ดัตช์ ทั้ง 2 มีพระบุตรคือ
#เจ้าหญิงคาร์ลา ซิตาแห่งบูรฺบง-ปาร์มา
#เจ้าหญิงกลอเรีย ไอรีนแห่งบูร์บง-ปาร์มา 
ภายหลังการเสกสมรส ในเดือนพฤษภาคม 2561 ในฐานะผู้อุปถัมภ์ของ Save the Children ทรงเข้าร่วมการประชุมนานาชาติเกี่ยวกับนวัตกรรมอาหารที่จัดขึ้นที่เมืองมิลาน ประเทศอิตาลี พร้อมกับ เจ้าชายเจมี พระสวามี เพียงหนึ่งเดือนก่อนที่จะทรงเข้าร่วมการประชุมอาหารอีกครั้งในสิงคโปร์ ในเดือนมิถุนายน พ.ศ. 2561 เจ้าชายเจมี ได้รับแต่งตั้งเป็นเอกอัครราชทูตเนเธอร์แลนด์ประจำสันตะสำนัก ทำให้ เจ้าชายเจมี เจ้าหญิงวิกตอเรีย รวมทั้งพระธิดาทั้ง 2 ได้เข้าเฝ้า สมเด็จพระสันตะปาปาฟรานซิส ในเดือนมิถุนายน พ.ศ. 2561 และในเดือนพฤศจิกายน พ.ศ. 2561 เจ้าหญิงวิกตอเรีย ทรงเข้าร่วมงานเลี้ยงที่เรียกว่า "Nutrition dinner" ซึ่งจัดโดยพระองค์ ณ กรุงเฮก และในฐานะองค์อุปถัมภ์ของ Save the Children พระองค์ตรัสเกี่ยวกับปัญหาโภชนาการของเด็กจำนวนมากทั่วโลก ในเดือนพฤษภาคม 2562 เจ้าหญิงวิกตอเรียทรงเข้าร่วมการประชุมที่พระราชวังสันติภาพใน กรุงเฮก ประเทศเนเธอร์แลนด์ และในฐานะองค์อุปถัมภ์ของมูลนิธิ Save the Children ทรงตรัสเกี่ยวกับสงครามและผลที่ตามมาสำหรับเด็กๆ

**พระอิสริยยศ**
25 พฤษภาคม 2525 – 5 ตุลาคม 2556 = นางสาววิกตอเรีย เซเวนยัด
*5 ตุลาคม - ปัจจุบัน = รอยัลไฮเนส เดอะ เคาน์เตสแห่งบาร์ดี
หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:เจ้าหญิงบูร์บง-ปาร์มา
หมวดหมู่:ราชวงศ์ออเรนจ์-นัสเซา
หมวดหมู่:ราชวงศ์บูร์บง-ปาร์มา
หวอ วัน เถือง

หวอ วัน เถือง (Võ Văn Thưởng; เกิด 13 ธันวาคม ค.ศ. 1970) เป็นนักการเมืองชาวเวียดนามที่เคยดำรงตำแหน่งประธานาธิบดีเวียดนามคนที่ 12 ในเดือนมีนาคม 2023 ถึงมีนาคม 2024 ถือเป็นบุคคลที่อายุน้อยที่สุดในตำแหน่งนี้นับตั้งแต่การรวมประเทศ 
หวอลาออกจากตำแหน่งประธานาธิบดีหลังดำรงตำแหน่งเพียงหนึ่งปีเศษ ท่ามกลางการรณรงค์ต่อต้านการทุจริตของพรรคคอมมิวนิสต์ ทำให้เขาเป็นประธานาธิบดีที่ดำรงตำแหน่งสั้นที่สุดในประวัติศาสตร์เวียดนาม

**อ้างอิง**
หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดหายเซือง‎
หมวดหมู่:นักการเมืองเวียดนาม
หมวดหมู่:ประธานาธิบดีเวียดนาม
ราเม็งแกงกะหรี่มูโรรัง

ไฟล์:Muroran_Curry_Ramen_Ajino-Daioh_Muroran_Honten.jpg|thumb| ราเม็งแกงกะหรี่มูโรรังที่ร้าน อาจิโนะไดโอ ในเมืองมูโรรัง ฮกไกโด
ราเม็งแกงกะหรี่มูโรรัง (Muroran karē rāmen) เป็นราเม็งที่กินได้ในร้านราเม็งที่เป็นสมาชิกของสมาคมราเม็งแกงกะหรี่มูโรรังในเมืองมูโรรัง, โนโบริเบ็ตสึ, ดาเตะ, โทยาโกะ จังหวัดฮกไกโด มีจุดกำเนิดที่เมืองโทมาโกไม ในฤดูใบไม้ผลิปี 1965 ณ วันที่ 3 พฤษภาคม 2015 ประมาณ 60% ของร้านราเม็งในเขตนั้นสามารถหาราเม็งชนิดนี้กินได้

**อ้างอิง**
หมวดหมู่:จังหวัดฮกไกโด
หมวดหมู่:ก่อตั้งในปี พ.ศ. 2508
หมวดหมู่:ราเม็ง
หมวดหมู่:แกงกะหรี่ญี่ปุ่น
เซกิฮัง

เซกิฮัง (sekihan) คือ ข้าวเหนียวที่นำไปผสมกับถั่วอาซูกิหรือถั่วพุ่มแล้วนึ่ง จัดเป็นโอโกวะชนิดหนึ่ง สีของถั่วอาซูกิหรือถั่วพุ่มจะถูกถ่ายโอนไปยังน้ำเดือดและดูดซับโดยข้าวเหนียว ทำให้ได้สีแดง จึงเรียกว่า "เซกิฮัง" (赤飯) ซึ่งแปลว่า "ข้าวแดง"

**อ้างอิง**
หมวดหมู่:อาหารจากข้าวของญี่ปุ่น
หมวดหมู่:อาหารจากข้าวเหนียว
บิล โฟกส์

วิลเลียม แอนโทนี โฟล์กส (William Anthony Foulkes; 5 มกราคม 1932 - 26 พฤศจิกายน 2013) เป็นนักฟุตบอลชาวอังกฤษที่เล่นให้กับแมนเชสเตอร์ยูไนเต็ดในทีมยุคบัสบีเบบส์ในช่วงคริสต์ทศวรรษที่ 1950 และคริสต์ทศวรรษที่ 1960 ตำแหน่งที่เขาชอบคือเซนเตอร์ฮาล์ฟ สำหรับแมนเชสเตอร์ยูไนเต็ดซึ่งเขาเล่นเพียงสโมสรเดียว เขาลงเล่น 688 นัดซึ่งทำให้เขาอยู่ในอันดับที่ 4 ของผู้เล่นที่ลงเล่นมากที่สุดของสโมสร รองจากไรอัน กิ๊กส์, เซอร์บ็อบบี ชาร์ลตัน และพอล สโกลส์ เขาลงเล่นเพียง 3 นัดในฐานะตัวสำรอง เขาออกสตาร์ทในทุกนัดของยูไนเต็ดในฤดูกาล 1957–1958, 1959–60 และ 1964–65

**อ้างอิง**
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:CS1 errors: unsupported parameter

หน้านี้คือหมวดหมู่ติดตามการอ้างอิง CS1 ที่มีชื่อพารามิเตอร์ที่ไม่รู้จัก
หมวดหมู่:พารามิเตอร์ที่ไม่รู้จัก
U
หมวดหมู่:บทความที่เรียกใช้แม่แบบอ้างอิงไม่ถูกต้อง
เอนีดีเซ็นต์มิวสิก?

เอนีดีเซ็นต์มิวสิก? (AnyDecentMusic?) เป็นเว็บไซต์ที่รวบรวมบทวิจารณ์อัลบั้มจากนิตยสาร เว็บไซต์ และหนังสือพิมพ์ ส่วนใหญ่มุ่งเน้นไปที่เพลงยอดนิยม ครอบคลุมแนวร็อก ป็อป อิเล็กทรอนิกส์ แดนซ์ โฟล์ก คันทรี รูตส์ ฮิปฮอป อาร์แอนด์บี และแร็ป อัลบั้มจะตัดสินโดยการรวมจากความเห็นเป็นเอกฉันท์จากหลายแหล่ง บทวิจารณ์มาจากเว็บไซต์ นิตยสาร และหนังสือพิมพ์มากกว่า 50 ฉบับ สิ่งพิมพ์เหล่านี้ส่วนใหญ่อยู่ในสหรัฐอเมริกาและสหราชอาณาจักร แต่บางฉบับก็มาจากแคนาดา ไอร์แลนด์ และออสเตรเลียด้วย

**ประวัติ**
เอนีดีเซ็นต์มิวสิก?ก่อตั้งขึ้นในปี ค.ศ. 2008 โดยแอลลี พาล์มเมอร์ และเทอร์รี วัตสัน ผู้อำนวยการของพาลเมอร์วัตสัน ซึ่งเป็นที่ปรึกษาด้านการออกแบบหนังสือพิมพ์และนิตยสาร เกี่ยวกับการสร้างเว็บไซต์: "หนังสือพิมพ์เป็นธุรกิจของเรา (และเราหลงใหลเกี่ยวกับหนังสือพิมพ์) ความหลงใหลอีกอย่างของเราคือดนตรี และเราได้รวมสองสิ่งเข้าด้วยกัน"

**ดูเพิ่ม**
 เมทาคริติก- รอตเทนโทเมโทส์

**อ้างอิง**

**แหล่งข้อมูลอื่น**
  หน้าแรกของเอนีดีเซ็นต์มิวสิก?
ธงประธานาธิบดียูเครน

ธงประธานาธิบดียูเครน (Прапор (штандарт) Президента України) เป็นธงประจำตำแหน่งของประธานาธิบดียูเครน
ธงประธานาธิบดียูเครนได้รับการกำหนดรับรองตามกฤษฎีกาประธานาธิบดียูเครนเมื่อวันที่ 24 พฤศจิกายน ค.ศ. 1999 และนำไปใช้ในพิธีสาบานตนเข้ารับตำแหน่ง ประธานศาลรัฐธรรมนูญยูเครนจะเป็นผู้มอบธงนี้แก่ประธานาธิบดี ในขณะที่ประธานาธิบดีกล่าวสุนทรพจน์ในพิธีสาบานตน ประธานาธิบดีจะไปนั่งที่นั่งพิเศษในห้องประชุมสภาสูงสุดยูเครน ข้างที่นั่งนั้นจะเป็นธงชัยประธานาธิบดี

**ลักษณะ**
ธงประธานาธิบดียูเครนมีลักษณะเป็นธงสี่เหลี่ยมจัตุรัสสีน้ำเงิน ตรงกลางมีตราสามง่ามทองคำซึ่งเป็นตราแผ่นดินยูเครนที่มีพระลัญจกรของเจ้าชายวอลอดือมือร์ผู้ยิ่งใหญ่เป็นต้นแบบ และตรงขอบปักลายพืชพรรณสีทอง ธงประธานาธิบดียูเครนปักด้วยผ้าไหมทั้งสองหน้าโดยใช้เทคโนโลยีคอมพิวเตอร์ ด้านหนึ่งของธงประธานาธิบดีใช้ด้ายทองคำบริสุทธิ์และทองคำเหลืองมากกว่าหนึ่งล้านเข็ม ตราสามง่ามทองคำปักด้วยวิธีการพิเศษ ธงพระอิสริยยศกษัตริย์อังกฤษ ธงประธานาธิบดีสหรัฐ และธงประธานาธิบดีฝรั่งเศสก็ใช้เทคโนโลยีเดียวกัน
ยอดเสาธงประธานาธิบดียูเครนเป็นทองเหลืองและโอนิกซ์ประดับขอบทอง เสาธงทำด้วยด้ามไม้ ธงประธานาธิบดียูเครนใช้กับประธานาธิบดียูเครนในทุกโอกาส

**คลังภาพ**
File:Прапор Президента України.png
File:Flag of the President of Ukraine.svg

**อ้างอิง**

**แหล่งข้อมูลอื่น**
  Ukraine - Presidential Flag at Flags of the World-  Official website of the President of Ukraine
หมวดหมู่:ธงในประเทศยูเครน
หมวดหมู่:ประธานาธิบดียูเครน
พิตช์ฟอร์ก

พิตช์ฟอร์ก (Pitchfork; ชื่อเดิม พิตช์ฟอร์กมีเดีย Pitchfork Media) เป็นสื่อเผยแพร่เพลงออนไลน์จากสหรัฐ (ปัจจุบันเป็นของคอนเดแนสต์) ซึ่งนักเขียนไรอัน ชไรเบอร์ เปิดตัวใน ค.ศ. 1995 ในฐานะบล็อกเพลงอิสระ
ชไรเบอร์เริ่มต้นการทำพิตช์ฟอร์กขณะทำงานที่ร้านแผ่นเสียงในย่านชานเมืองมินนีแอโพลิส และเว็บไซต์ได้รับชื่อเสียงในด้านความครอบคลุมของเพลงอินดีร็อก ตั้งแต่นั้นเป็นต้นมาก็ได้ขยายและครอบคลุมดนตรีทุกประเภท รวมทั้งแนวเพลงป็อปด้วย พิตช์ฟอร์กถูกขายให้แก่คอนเดแนสต์ใน ค.ศ. 2015 แต่ชไรเบอร์และคริส แคสกี ประธานพิตช์ฟอร์กซึ่งเป็นหุ้นส่วนของเขาจะยังคงเป็นหัวหน้าบรรณาธิการและประธาน/ผู้จัดพิมพ์ของเว็บไซต์จนกระทั่งพวกเขาลาออกจากบริษัทใน ค.ศ. 2019 และ ค.ศ. 2017 ตามลำดับ เริ่มแรกมีฐานอยู่ที่มินนีแอโพลิส ต่อมาพิตช์ฟอร์กได้ย้ายไปชิคาโก ปัจจุบันสำนักงานตั้งอยู่ในวันเวิลด์เทรดเซ็นเตอร์ควบคู่ไปกับสื่อสิ่งพิมพ์อื่น ๆ ของคอนเดแนสต์
เว็บไซต์นี้เป็นที่รู้จักอย่างดีสำหรับบทวิจารณ์เพลงรายวัน แต่ยังตรวจสอบการออกใหม่และชุดกล่องเป็นประจำ ตั้งแต่ ค.ศ. 2016 เป็นต้นมา บริษัทได้เผยแพร่บทวิจารณ์เพลงคลาสสิกย้อนหลังและอัลบั้มอื่น ๆ ที่ไม่เคยวิจารณ์มาก่อนทุกวันอาทิตย์ เผยแพร่รายการ "ดีที่สุด" (อัลบั้มและเพลง) และคุณสมบัติประจำปีและรายการย้อนหลังในแต่ละปี ในช่วงทศวรรษ 1990 และ 2000 บทวิจารณ์ของไซต์ (ทั้งในแง่ดีหรืออย่างอื่น) ถือว่ามีอิทธิพลอย่างกว้างขวางในการสร้างหรือทำลายอาชีพ

**อ้างอิง**

**แหล่งข้อมูลอื่น ==
หมวดหมู่:สถานศึกษาในอำเภอเมืองอุดรธานี

หมวดหมู่:สถานศึกษาในจังหวัดอุดรธานี
หมวดหมู่:สิ่งก่อสร้างในอำเภอเมืองอุดรธานี
ฟิล์ม.ยูเอ

ฟิล์ม.ยูเอกรูป เป็นกลุ่มบริษัทสื่อรวมกันที่ใหญ่ที่สุดในด้านการผลิตภาพยนตร์และโทรทัศน์ในยุโรปตะวันออก สตูดิโอภาพยนตร์แห่งนี้ก่อตั้งขึ้นในเดือนพฤศจิกายน ค.ศ. 2002 นับเป็นผู้ผลิตภาพยนตร์รายใหญ่ที่สุดในประเทศยูเครน

**อ้างอิง**
หมวดหมู่:บริษัทที่ก่อตั้งในปี พ.ศ. 2545
หมวดหมู่:ศาสนสถานในอำเภอเมืองอุตรดิตถ์

หมวดหมู่:สิ่งก่อสร้างในอำเภอเมืองอุตรดิตถ์
หมวดหมู่:ศาสนสถานในจังหวัดอุตรดิตถ์
ต้นตะวัน ตันติเวชกุล

ต้นตะวัน ตันติเวชกุล (เกิด 7 พฤศจิกายน พ.ศ. 2543) ชื่อเล่น ตู (น้องสาว ตน ต้นหน ตันติเวชกุล) สูง165 น้ำหนัก50 เป็นนักแสดงและนางแบบชาวไทย สังกัดจีเอ็มเอ็มทีวี ​ มีชื่อเสียงจากการรับบท "กอหญ้า" จากซีรีส์เรื่อง F4 Thailand: หัวใจรักสี่ดวงดาว และหลายๆเรื่อง 

**ประวัติ == 
ต้นตะวัน ตันติเวชกุล ชื่อเล่น ตู เกิดวันที่ 7 พฤศจิกายน 2543 เป็นนักแสดงและนางแบบชาวไทย เกิดที่ กรุงเทพมหานคร ประเทศไทย 

**การศึกษา**
จบการศึกษาระดับประถมจาก โรงเรียนสาธิตมหาวิทยาลัยศรีนครินทรวิโรฒ ประสานมิตร จบการศึกษาระดับมัธยมจาก โรงเรียนสาธิตจุฬาลงกรณ์มหาวิทยาลัย ในช่วงที่เธอเรียนระดับมัธยมเคยเป็นนักกีฬาวอลเลย์บอลของโรงเรียน เป็นเชียร์ลีดเดอร์ในงานสาธิตสามัคคี เป็นประธานชมรมติ่งเกาหลี ปัจจุบันกำลังศึกษาอยู่ที่ คณะทันตแพทยศาสตร์ จุฬาลงกรณ์มหาวิทยาลัย 

**เข้าสู่วงการ**
ตู ต้นตะวัน เป็นน้องสาวแท้ ๆ ของ ตน ต้นหน นักแสดงวัยรุ่นและเป็นมือกีตาร์วง mints ทำให้ตูได้ทำความรู้จักวงการนี้ตั้งแต่เด็กแม้จะไม่ได้ก้าวเข้ามาอย่างเต็มตัว ทั้งการทำงานถ่ายแบบลงไอจี หรือการได้แสดงมิวสิกวิดีโอ ตูเคยไปเรียนแอ็กติ้งกับพี่ชายสมัยที่พี่เข้านาดาว บางกอก ตอนนั้นตูน่าจะอยู่ประมาณ ม.1 ส่วนพี่ก็เล่น ‘Suck Seed ห่วยขั้นเทพ' ทำให้ชอบการแสดงมาตั้งแต่เด็ก แต่ไม่ได้มีความคิดที่อยากจะเป็นนักแสดงหรืออะไร พอขึ้นมัธยมปลาย ก็มีเป้าหมายชัดเจนมากขึ้นอยากเป็นทันตแพทย์   
ต้นตะวันในปี ๒๐๒๒
งานแสดงแรกเลยคือมิวสิกวิดีโอเพลง ‘เหนื่อยใจ’ ของวรันธร เปานิล ที่เล่นกับ พุฒิพงศ์ อัสสรัตนกุล เรียกว่าได้แสดงจริงๆ หลังจากเรียนแอ็กติ้ง จนกระทั่งมีซีรีส์เรื่อง F4 THAILAND ทีมงานติดต่อมารอบหนึ่งตอนที่ประกาศว่าจะมีเรื่องนี้ ตอนนั้นอยู่ ม.6 ก็ยังไม่ได้สนใจ จากนั้นทีมงานก็ติดต่อมาอีกรอบ ตอนนั้นพร้อมทุกอย่าง สอบติดมหาวิทยาลัยแล้ว ดูแลตัวเองได้ก็เลยไปลองแคสต์ดู
ตู ต้นตะวัน เป็นนักแสดงในสังกัดค่าย GMMTV มีผลงานการแสดงซีรีส์เรื่องแรกคือ F4 Thailand: หัวใจรักสี่ดวงดาว ประกบคู่กับ 4 หนุ่มสุดหล่อขวัญใจสาว ๆ ทั่วทั้งประเทศ อาทิ ไบร์ท วชิรวิชญ์, วิน เมธวิน, ดิว จิรวรรตน์ และ นานิ หิรัญกฤษฎิ์ โดยเรื่องนี้ ตู ต้นตะวัน ขึ้นแท่นเป็นนางเอกครั้งแรก รับบทเป็น กอหญ้า  

**ผลงาน**

**ซีรีส์**

**ภาพยนตร์**

**มิวสิกวิดีโอ**

**คอนเสิร์ต​**
 Shooting Star Concert (แขกรับเชิญ วชิรวิชญ์ ชีวอารี)- Beluca Concert​ (แขกรับเชิญ)- Nanon born to เบียว Concert (แขกรับเชิญ กรภัทร์ เกิดพันธุ์​)- Gemini Fourth Run The World Concert (แขกรับเชิญ ณัฐวรรธน์ จิโรชน์ธิกุล​)

**รางวัลและการเสนอชื่อ**

**อ้างอิง**

**แหล่งข้อมูลอื่น**
 12154675- tontawan_t- h=tontawan_t
หมวดหมู่:นักแสดงหญิงชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:พุทธศาสนิกชนชาวไทย
หมวดหมู่:สถานีรถไฟในอำเภอเมืองอุตรดิตถ์

หมวดหมู่:สิ่งก่อสร้างในอำเภอเมืองอุตรดิตถ์
หมวดหมู่:สถานีรถไฟในจังหวัดอุตรดิตถ์
หมวดหมู่:โรงเรียนในอำเภอเมืองอุตรดิตถ์

หมวดหมู่:สถานศึกษาในอำเภอเมืองอุตรดิตถ์
หมวดหมู่:โรงเรียนในจังหวัดอุตรดิตถ์
หมวดหมู่:สถานศึกษาในอำเภอเมืองอุตรดิตถ์

หมวดหมู่:สิ่งก่อสร้างในอำเภอเมืองอุตรดิตถ์
หมวดหมู่:สถานศึกษาในจังหวัดอุตรดิตถ์
หมวดหมู่:ภิกษุจากจังหวัดอุทัยธานี

ภิกษุผู้เกิด จำพรรษา หรือเคยจำพรรษาในจังหวัดอุทัยธานี
อุทัยธานี
หมวดหมู่:ศาสนาพุทธในจังหวัดอุทัยธานี
หมวดหมู่:บุคคลจากจังหวัดอุทัยธานี
ทางด่วนชูโงกุ

ทางด่วนชูโงกุ (Chūgoku Jidōsha-dō) เป็นทางด่วนสายหนึ่งในประเทศญี่ปุ่น มีเส้นทางจากนครซูอิตะ จังหวัดโอซากะ ผ่านจังหวัดโอกายามะ จังหวัดฮิโรชิมะ จังหวัดชิมาเนะ ถึงนครชิโมโนเซกิ จังหวัดยามางูจิ เชื่อมต่อภูมิภาคคันไซกับภูมิภาคชูโงกุทางตะวันตกของเกาะฮนชู ซึ่งเป็นเกาะหลักของญี่ปุ่น รวมทั้งเชื่อมต่อไปยังเกาะคีวชู ทางด่วนสายนี้เปิดใช้งานเมื่อ ค.ศ. 1970 มีระยะทางรวม mi เป็นส่วนหนึ่งของทางหลวงเอเชียสาย 1
ทางด่วนชูโงกุเชื่อมต่อกับทางด่วนอื่น ๆ หลายสาย เช่น เชื่อมกับทางด่วนเมชิงที่ชุมทางต่างระดับซูอิตะ เชื่อมกับสะพานคัมมงต่อไปยังทางด่วนคีวชูที่ทางแยกต่างระดับชิโมโนเซกิ
ทางด่วนชูโงกุและสะพานคัมมง (หรือทางด่วนคัมมง) ได้รับการกำหนดหมายเลขเป็น "E2A" แม้ว่าเส้นทางของทางด่วนสายนี้จะไม่ได้วิ่งขนานไปกับทางหลวงแผ่นดินหมายเลข 2 แต่ก็ถือว่าเป็นทางด่วนที่มีจุดเริ่มต้นและจุดสิ้นสุดสอดคล้องกับทางด่วนซังโย ซึ่งมีหมายเลขคือ "E2"

**ภาพ**
Yamaguchitown Narai Nishinomiyacity Hyogopref Chugoku Expressway.JPG|นิชิโนมิยะ จังหวัดเฮียวโงะ
Chūgoku Expressway -01.jpg|ซาโย จังหวัดเฮียวโงะ
Oshiire Tsuyamacity Okayamapref Chugoku Expressway.JPG|สึยามะ จังหวัดโอกายามะ

**อ้างอิง**

**แหล่งข้อมูลอื่น**
 ทางด่วนชูโงกุ-  บริษัททางด่วนญี่ปุ่นตะวันตก
ชูโงกุ
หมวดหมู่:การขนส่งในจังหวัดฮิโรชิมะ
หมวดหมู่:การขนส่งในจังหวัดเฮียวโงะ
หมวดหมู่:การขนส่งในจังหวัดโอกายามะ
หมวดหมู่:การขนส่งในจังหวัดโอซากะ
หมวดหมู่:การขนส่งในจังหวัดชิมาเนะ
หมวดหมู่:การขนส่งในจังหวัดยามางูจิ
สึจิงูโมะ

ภาพปีศาจสึจิงูโมะ
ฉากมินาโมโตะ โนะ โยริมิตสึ กำลังจะสังหารปีศาจสึจิงูโมะ
สึจิงูโมะ (Tsuchigumo; แมงมุมดิน) เป็นคำดูถูกหนึ่งของญี่ปุ่น ใช้เรียกกลุ่มกบฏหรือนอกรีต และยังใช้เรียกโยไกชนิดหนึ่งซึ่งมีลักษณะเป็นแมงมุม ปรากฏในนิทานพื้นบ้านญี่ปุ่น โดยมีชื่อเรียกอื่นอีก คือ ยัตสึกาฮางิ (八握脛) และ โอกูโมะ (大蜘蛛) ส่วนใน โคจิกิ และ นิฮงโชกิ จะเขียนด้วยตัวคันจิสี่ตัว คือ  都知久母 (โมราเอ็ตสึ-จิ-งู-โมะ) ซึ่งมักปรากฏอยู่ใน ฟูโดกิ (風土記) อันเป็นเอกสารรายงานข้อมูลในแต่ละจังหวัดสำหรับเสนอแก่องค์จักรพรรดิ โดยปรากฏในรายงานของจังหวัดมุตสึ เอจิโงะ ฮิตาจิ เซ็ตสึ บุงโงะ และฮิเซ็ง
สันนิษฐานว่า สึจิงูโมะ มาจากคำว่า ทูจิโงโมริ (土隠) โดยประกอบจากคำว่า ทูจิ (土) แปลว่า "ดิน" กับคำว่า โกโมริ (隠) แปลว่า "หลบซ่อน" คาดว่าสำหรับเรียกผู้มีอิทธิพลในท้องถิ่นที่ปฏิเสธคำสั่งจากราชสำนักแล้วไปอาศัยอยู่ในถ้ำแทน มีรายงานว่าสึจิงูโมะ มีรูปพรรณเตี้ยหากแต่มีแขนขายาว มีสันดานดั่งหมาป่า มีใจนกฮูก และดำรงชีวิตอย่างคนเถื่อนไร้อารยธรรม
โซกิจิ สึดะ (津田左右吉) นักประวัติศาสตร์ชาวญี่ปุ่นให้ความเห็นว่า สึจิงูโมะแตกต่างไปจากชาวคูมาโซ (熊襲) และเอมิชิ (蝦夷) ซึ่งเป็นชื่อชนเผ่าที่ปรากฏอยู่ในฟูโดกิด้วยเช่นกัน โดยระบุว่าสึจิงูโมะไม่ใช่กลุ่มชน หากแต่เป็นชื่อเฉพาะ ส่วนโยชิยูกิ ทากิโอโตะ (瀧音能之) สันนิษฐานว่า สึจิงูโมะเป็นทั้งหัวหน้าเผ่าและเป็นคนทรง เพราะในฟูโดกิจากคีวชู ระบุว่า สึจิงูโมะเป็นหมอผีประกอบพิธีกรรมเอาใจคามิแห่งความโกรธเกรี้ยว ด้วยหวังให้ผลผลิตทางการเกษตรเฟื่องฟู

**โยไกสึจิงูโมะ**
ส่วนสึจิงูโมะที่เป็นโยไก มีรูปร่างคล้ายแมงมุมยักษ์ ปรากฏครั้งแรกในวรรณกรรมยุคกลาง โดยจัดเป็นโอนิ (鬼) วรรณกรรมที่มีชื่อเสียงเรื่องหนึ่งคือ ตำนานเฮเกะ (平家物語) ซึ่งถูกรวบรวมไว้ในยุคคามากูระ (ค.ศ. 1185–1333) อีกเรื่องคือ ยามางูโมะ (山蜘蛛; แมงมุมภูเขา) ซึ่งปรากฏใน สึจิงูโมะโซชิ (土蜘蛛草紙) เมื่อคริสต์ศตวรรษที่ 14 พรรณนาว่าเป็นโยไกขนาดใหญ่ เมื่อกาลเวลาผ่านไป สึจิงูโมะก็กลายเป็นโยไกที่มีลักษณะที่แปลกประหลาดเพิ่มขึ้น มีความยาวถึง 60 เมตร แต่ถูกมินาโมโตะ โนะ โยริมิตสึ และวาตานาเบะ โนะ สึนะ กำจัดสึจิงูโมะ และเมื่อมันถูกกำจัด ศีรษะคนตายก็ปรากฏออกมาจากท้องของมัน ซึ่งมีมากถึง 1,990 หัว และยังปรากฏเรื่องราวของสึจิงูโมะในตำนานของชูเต็งโดจิ นอกจากนี้สึจิงูโมะยังเป็นโยไกที่ปรากฏอยู่ชุดการแสดงละครโน โจรูริ และคาบูกิ

**อ้างอิง**
หมวดหมู่:ปรัมปราวิทยาญี่ปุ่น
หมวดหมู่:โยไก
หมวดหมู่:กลุ่มชาติพันธุ์ในประเทศญี่ปุ่น
หมวดหมู่:สถานศึกษาในอำเภอเมืองอุบลราชธานี

หมวดหมู่:สิ่งก่อสร้างในอำเภอเมืองอุบลราชธานี
หมวดหมู่:สถานศึกษาในจังหวัดอุบลราชธานี
อะเลคเซย์ รืยคอฟ

อะเลคเซย์ อีวาโนวิช รืยคอฟ (25 กุมภาพันธ์ ค.ศ. 188115 มีนาคม ค.ศ. 1938) เป็นนักปฏิวัติบอลเชวิคและนักการเมืองชาวรัสเซีย เป็นรัฐบุรุษคนสำคัญของโซเวียตในฐานะนายกรัฐมนตรีรัสเซียตั้งแต่ ค.ศ. 1924 จนถึง ค.ศ. 1929 และสหภาพโซเวียตตั้งแต่ ค.ศ. 1924 จนถึง ค.ศ. 1930 และเป็นหนึ่งในผู้ถูกกล่าวหาในการพิจารณาคดีของโจเซฟ สตาลิน ระหว่างการกวาดล้างใหญ่
รืยคอฟเข้าร่วมพรรคแรงงานสังคมประชาธิปไตยรัสเซียใน ค.ศ. 1898 และภายหลังความแตกแยกระหว่างบอลเชวิคและเมนเชวิคใน ค.ศ. 1903 เขาจึงเข้าร่วมกับบอลเชวิคที่นำโดยวลาดีมีร์ เลนิน และมีส่วนร่วมในการปฏิวัติรัสเซีย ค.ศ. 1905 ในช่วงหนึ่งเดือนก่อนการปฏิวัติเดือนตุลาคม ค.ศ. 1917 เขาเป็นสมาชิกสภาโซเวียตเปโตรกราดและมอสโก และได้รับเลือกเป็นสมาชิกคณะกรรมการกลางของพรรคบอลเชวิคในเดือนกรกฎาคม ระหว่างการประชุมสภาคองเกรสแห่งพรรคบอลเชวิคครั้งที่ 6 แม้ว่ารืยคอฟซึ่งเป็นฝ่ายกลางมักจะเกิดความขัดแย้งทางการเมืองกับเลนินและบอลเชวิคหัวรุนแรงคนอื่น ๆ แต่ด้วยอิทธิพลของเขาภายหลังการปฏิวัติโค่นล้มรัฐบาลชั่วคราวรัสเซีย จึงทำให้เขามีบทบาทสำคัญในรัฐบาลใหม่อย่างยิ่ง โดยเริ่มตั้งแต่เดือนตุลาคม (ปฏิทินเก่า) ในฐานะกรรมการราษฎรฝ่ายกิจการภายในคนแรกของคณะกรรมการราษฎร (ซอฟนาร์คอม) ซึ่งมีเลนินเป็นประธานคณะ
ในช่วงสงครามกลางเมืองรัสเซีย (ค.ศ. 1918–1923) รืยคอฟมีหน้าที่ดูแลการดำเนินการตามนโยบายเศรษฐกิจ "สงครามคอมมิวนิสต์" และจัดการเรื่องการกระจายอาหารสำหรับกองทัพแดงและกองทัพเรือแดง
หลังจากที่เลนินไม่สามารถบริหารรัฐบาลได้ เนื่องจากการอุดตันของเส้นโลหิตที่ไปเลี้ยงสมองครั้งที่สาม ในเดือนมีนาคม ค.ศ. 1923 รืยคอฟพร้อมด้วยเลฟ คาเมเนฟ จึงได้รับเลือกจากซอฟนาร์คอมเป็นรองประธานคณะกรรมการราษฎร ซึ่งคาเมเนฟได้รักษาการตำแหน่งหัวหน้ารัฐบาลสหภาพโซเวียตด้วย
เลนินถึงแก่อสัญจกรรมจากการอุดตันของเส้นโลหิตที่ไปเลี้ยงสมองครั้งที่สี่ในเดือนมกราคม ค.ศ. 1924 และในเดือนกุมภาพันธ์ รืยคอฟได้รับเลือกจากคณะกรรมการราษฎรเป็นหัวหน้ารัฐบาลของทั้งรัสเซียโซเวียตและสหภาพโซเวียต ซึ่งเขาดำรงตำแหน่งถึงเดือนพฤษภาคม ค.ศ. 1929 และเดือนธันวาคม ค.ศ. 1930 ตามลำดับ ในเดือนธันวาคม ค.ศ. 1930 เขาถูกถอดจากการเป็นสมาชิกโปลิตบูโร
ตั้งแต่ ค.ศ. 1931 จนถึง ค.ศ. 1937 รืยคอฟดำรงตำแหน่งกรรมการราษฎรฝ่ายการสื่อสารในคณะกรรมการที่เขาเคยเป็นประธาน ในเดือนกุมภาพันธ์ ค.ศ. 1937 ณ การประชุมคณะกรรมการกลาง เขาถูกจับกุมพร้อมกับนีโคไล บูฮาริน ในเดือนมีนาคม ค.ศ. 1938 ทั้งสองได้รับโทษฐานกบฏและประหารชีวิต
ไฟล์:Alexei Rykov and Vladimir Lenin.jpg|thumb|256x256px|อะเลคเซย์ รืยคอฟ และวลาดีมีร์ เลนิน เมื่อวันที่ 3 ตุลาคม ค.ศ. 1922

**อ้างอิง**

**หมายเหตุ**

**การอ้างอิง**

**แหล่งข้อมูลอื่น**
 sname=Alexei Rykov- FID=pe/015237
หมวดหมู่:นายกรัฐมนตรีสหภาพโซเวียต
หมวดหมู่:นักการเมืองโซเวียต
เทดดี เชริงงัม

เอดเวิร์ด พอล เชริงงัม (Edward Paul Sheringham; เกิด 2 เมษายน ค.ศ. 1966) หรือที่รู้จักกันในชื่อ เทดดี เชริงงัม (Teddy Sheringham) เป็นอดีตนักฟุตบอลอาชีพและผู้จัดการทีมชาวอังกฤษ เขาเล่นเป็นกองหน้า ตลอด 24 ปีในเส้นทางนักฟุตบอลอาชีพ
เชริงงัมเริ่มต้นอาชีพของเขากับมิลล์วอลล์ โดยยิงได้ 111 ประตูระหว่าง ค.ศ. 1983 ถึง ค.ศ. 1991 และเป็นดาวซัลโวสูงสุดตลอดกาลอันดับ 2 ของสโมสร เขาออกจากมิลล์วอลล์ในฤดูกาล 1991–92 เพื่อไปร่วมทีมนอตทิงแฮมฟอเรสต์ในดิวิชัน 1 อีก 1 ปีต่อมา เชริงงัมยิงประตูแรกในพรีเมียร์ชิปให้แก่ฟอเรสต์ และถูกทอตนัมฮอตสเปอร์คว้าตัวไปเล่นแทนแกรี ลินิเกอร์ ที่ย้ายไปเล่นกับนาโงยะ แกรมปัส ที่ญี่ปุ่น 
หลังจาก 5 ฤดูกาลที่สเปอร์ เชริงงัมย้ายไปแมนเชสเตอร์ยูไนเต็ดในฤดูกาล 1997–98 หลังจากที่เอริก ก็องโตนา ประกาศแขวนสตั๊ดอย่างกระทันหัน และได้สวมเสื้อหมายเลข 10 แทนที่เดวิด เบ็คแคม ที่ย้ายไปสวมเสื้อหมายเลข 7 แทนก็องโตนา ที่นี่เขาคว้าแชมป์พรีเมียร์ลีก 3 สมัย, เอฟเอคัพ 1 สมัย, ยูฟ่าแชมเปียนส์ลีก 1 สมัย, อินเตอร์คอนติเนนตัลคัพ 1 สมัย และเอฟเอแชริตีชีลด์ 1 สมัย ในปี ค.ศ. 2001 เขาได้รับเลือกให้เป็นทั้งนักฟุตบอลยอดเยี่ยมของพีเอฟเอและนักฟุตบอลแห่งปีของสมาคมผู้สื่อข่าวฟุตบอล จุดสุดยอดในอาชีพของเขาเกิดขึ้นเมื่อเขายิงประตูตีเสมอและโหม่งให้อูเลอ กึนนาร์ ซูลชาร์ ยิงประตูชัยในช่วงทดเวลาบาดเจ็บให้ยูไนเต็ดชนะไบเอิร์นมิวนิกในยูฟ่าแชมเปียนส์ลีก นัดชิงชนะเลิศ 1999 
หลังจากออกจากแมนเชสเตอร์ยูไนเต็ดเมื่อจบฤดูกาล 2000–01 เชริงงัมกลับมาร่วมทีมทอตนัมฮอตสเปอร์อีกครั้ง โดยเขาอยู่ในทีมชุดรองแชมป์ในศึกฟุตบอลลีกคัพ 2001–02 รอบชิงชนะเลิศ หลังจากออกจากทอตนัมในฤดูกาล 2002–2003 เขาใช้เวลา 1 ฤดูกาลที่พอร์ทสมัทซึ่งเป็นสโมสรที่เพิ่งเลื่อนชั้น และทำประตูแรกในพรีเมียร์ลีกของสโมสร
เชริงงัมใน ค.ศ. 2012

**อ้างอิง**
หมวดหมู่:กองหน้าฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นสโมสรฟุตบอลมิลล์วอลล์
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลโลก 2002
หมวดหมู่:ผู้จัดการทีมฟุตบอลในอิงกลิชฟุตบอลลีก
หมวดหมู่:ผู้ได้รับเครื่องราชอิสริยาภรณ์เอ็มบีอี